
                                                               AVIZ

asupra propunerii legislative pentru modificarea şi completarea 

Legii nr.32/1994 privind sponsorizarea,
cu modificările şi completările ulterioare
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă pentru modificarea şi completarea Legii nr.32/1994 privind sponsorizarea, cu modificările şi completările ulterioare, trimisă cu adresa                      nr. Pl-x 368 din 23 mai 2011, înregistrată sub nr. 21/152 din  24 mai  2011. 
  Senatul, în calitate de primă Cameră sesizată, a respins iniţiativa legislativă în şedinţa din 16 mai 2011.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din  7 iunie 2011.
     Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ trimis cu adresa               nr. 37 din 13 ianuarie 2011 şi  punctul de vedere al Guvernului transmis cu adresa nr. 590 din 11 martie 2011 prin care nu susţine adoptarea acestei iniţiative legislative.
Membrii Comisiei au hotărât, cu majoritate de voturi (1 vot împotrivă), avizarea favorabilă a iniţiativei legislative, cu recomandarea ca la Comisia sesizată în fond să se realizeze corelarea dispoziţiilor propuse prin prezenta propunere legislativă cu prevederile Legii nr. 571/2003 privind Codul fiscal, cu modificările şi completările ulterioare.
Totodată, membrii Comisiei, în urma dezbaterilor, au hotărât, cu majoritate de voturi (1 vot împotrivă), să înainteze Comisiei sesizate în fond un amendament admis, care este  redat în ANEXA la prezentul aviz.

  În raport cu obiectul şi conţinutul său, propunerea legislativă face parte din categoria legilor ordinare.
          PREŞEDINTE
          SECRETAR   
 
         Mihai TUDOSE                                                     Marin ALMĂJANU
       Consilier parlamentar,
             Anca Chiser

ANEXĂ

AMENDAMENT ADMIS:

	Nr.

crt.
	Text propunere legislativă

iniţiatori
	Text propus de Comisie

(autorul amendamentului)
	Motivarea amendamentelor propuse

	1. 
	-
	Prezenta lege intră în vigoare la data de 1 ianuarie 2012.

